Qulay harorat O‘zbekiston aholisini quvontirishda davom etadi. Foto: Kun.uz Bugun va dam olish kunlari respublika hududi bo‘yicha quruq va biroz issiq ob-havo bo‘lishi kutilmoqda. “O‘zgidromet” xabariga ko‘ra, harorat foni me’yoriy qiymatlardan biroz yuqori bo‘lib, kechalari 20-25 daraja issiq, kunduz kunlari 32-37 daraja issiq atrofida bo‘ladi. Faqat O‘zbekistonning ayrim tog‘li hududlarida ushbu kunlarda momaqaldiroq bilan qisqa muddatli yomg‘ir yog‘ishi kutilmoqda. Qayd etilishicha, momaqaldiroq paytida shamol 15-20 m/s gacha kuchayishi mumkin.